[bookmark: _Hlk240374384](Návrh)

VYHLÁŠKA
Ministerstva vnútra Slovenskej republiky

z ... 2026,

ktorou sa mení a dopĺňa
vyhláška Ministerstva vnútra Slovenskej republiky č. 30/2020 Z. z.
o dopravnom značení v znení neskorších predpisov 

	
Ministerstvo vnútra Slovenskej republiky podľa § 60 ods. 9, § 62 ods. 3, § 63 ods. 3 a            § 140 ods. 8 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej len „zákon“) ustanovuje:

Čl. I

Vyhláška Ministerstva vnútra Slovenskej republiky č. 30/2020 Z. z. o dopravnom značení v znení vyhlášky č. 87/2022 Z. z., vyhlášky č. 20/2024 Z. z. a vyhlášky č. 58/2024 Z. z. sa mení a dopĺňa takto:

1. V § 3 ods. 2 sa slová „jazdy“ nahrádzajú slovami „premávky“.

2. § 4 sa dopĺňa odsekom 1, ktorý znie:
„(1) Zvislá značka musí byť umiestnená tak, aby pre účastníkov cestnej premávky bola dobre viditeľná a čitateľná.“.

Doterajšie odseky 1 až 4 sa označujú ako odseky 2 až 5. 

3. V § 4 ods. 2 sa slová „2 až 4“ nahrádzajú slovami „3 až 5.“.   

4. V § 6 ods. 3 sa slovo „nižšia“ nahrádza slovom „kratšia“ a slovo „vyššia“ sa nahrádza slovom „dlhšia“.

5. V § 7 odseky 4 až 6 znejú:
„(4) Ak z významu značky nevyplýva inak, regulácia vyplývajúca z inej regulačnej značky, ako je uvedená v odseku 3 a regulácia vyplývajúca zo značky o zákaze vjazdu, ktorá je umiestnená nad jazdným pruhom alebo ktorá je vyobrazená na pruhovej značke, platí od miesta, kde je značka umiestnená.

(5) Regulácia vyplývajúca z regulačnej značky podľa odseku 4 platí v priamom smere po značku, ktorá ju ukončuje, ak z významu značky nevyplýva inak alebo ak v odseku 2 alebo odseku 6 nie je ustanovené inak; regulácia neplatí po odbočení alebo otočení. Ak má regulácia vyplývajúca z regulačnej značky podľa odseku 4 platiť aj za križovatkou, musí byť regulačná značka znovu umiestnená vo vhodnej vzdialenosti za križovatkou, inak musí byť vo vhodnej vzdialenosti za križovatkou umiestnená značka, ktorá ju ukončuje.

(6) Ak je regulačná značka umiestnená spolu s výstražnou značkou na spoločnej nosnej konštrukcii, regulácia z nej vyplývajúca platí najďalej 100 m za miestom, kde pominulo nebezpečenstvo, na ktoré upozorňovala výstražná značka.“.
6. [bookmark: _Hlk243990572]V § 7 ods. 8 druhá veta znie: „Regulácia vyplývajúca zo zónovej značky platí aj po odbočení alebo otočení, a to až po značku, ktorá ju ukončuje.“.

7. § 10 sa dopĺňa odsekom 6, ktorý znie: 
[bookmark: _Hlk243990605]„(6) Pozdĺžne čiary možno doplniť zostavami retroreflexných alebo svetelných dopravných gombíkov, s farbou podľa odsekov 2 až 4.“.

8. V § 13 ods. 5 sa na konci pripájajú tieto slová: „pevne spojené so zemou.“.

9. [bookmark: _Hlk243990687]V § 13 ods. 8 sa na konci pripája táto veta: „Premennou značkou na báze svetelných bodov možno spravidla vyznačiť len takú výstrahu, reguláciu alebo informáciu, ktorá má krátkodobý charakter.“.

10. Doterajší text § 14 sa označuje ako odsek 1 a dopĺňa sa odsekom 2, ktorý znie:
[bookmark: _Hlk243990733]	„(2) Na spresnenie, doplnenie, obmedzenie alebo rozšírenie významu svetelného signálu sa používajú doplnkové zariadenia v tvare pravouholníkovej tabuľky alebo návestidla.“.

11. V § 15 ods. 2 písm. a) a b) sa za slovo „zastaviť“ vkladá slovo „vozidlo“.

12. V § 15 ods. 6 sa za slová „signál zelenej farby“ dopĺňajú slová „pre opustenie križovatky“.

13. V § 15 ods. 8 sa vypúšťajú slová „alebo svetelné signály v tvare plného kruhu menšej veľkosti doplnené bielou tabuľkou alebo návestidlom so symbolom bicykla,“.

14. [bookmark: _Hlk239685583]	§ 15 sa dopĺňa odsekmi 13 a 14 ktoré znejú:
[bookmark: _Hlk243990863]„(13) Pred železničným priecestím môže byť cestná premávka riadená okrem svetelných signálov podľa odseku 1 alebo odseku 11 striedavo prerušovanými signálmi červenej farby v tvare plného kruhu umiestnenými vedľa seba, ktoré môžu byť doplnené signálom s prerušovaným bielym svetlom v tvare kruhu umiestneným pod signálmi červenej farby.

(14) Striedavo prerušované signály červenej farby znamenajú pre vodiča povinnosť zastaviť vozidlo pred svetelným signalizačným zariadením.“. 

15. V § 16 odseky 3 a 4 znejú:
[bookmark: _Hlk243990939]„(3) Na označenie času, po uplynutí ktorého dôjde k zmene farby svetelného signálu pre vozidlá z červenej farby na signál zelenej farby, možno použiť časový odpočet svetelného signálu, ktorý zobrazuje čísla červenej farby vyjadrujúce zostávajúci čas v sekundách.

[bookmark: _Hlk243990964](4) Na označenie rýchlosti, pri ktorej dodržaní dôjde vodič k ďalšiemu svietiacemu signálu zelenej farby, alebo ktorou sa odporúča vodičovi jazdiť s ohľadom na aktuálnu premávkovú situáciu, možno použiť rýchlostný signál, ktorý má tvar čísla bielej farby vyjadrujúci rýchlosť v kilometroch za hodinu.“.

16. [bookmark: _Hlk243991686]	V § 17 ods. 1 sa za slová „v jazdných pruhoch“ vkladajú slová „alebo ak ide o krajnicu, ktorú možno používať ako jazdný pruh,“.

17. V § 17 ods. 1 písm. c) sa za slovo „ak“ vkladajú slová „svieti alebo“.



18. § 18 sa dopĺňa odsekom 4, ktorý znie:
[bookmark: _Hlk243991757]„(4) Na označenie času, po uplynutí ktorého dôjde k zmene zvláštneho signálu „Stoj“ na niektorý zo zvláštnych signálov „Voľno“, možno použiť časový odpočet zvláštneho signálu „Voľno“, ktorý zobrazuje čísla bielej farby vyjadrujúce zostávajúci čas v sekundách.“.

19. V § 20 ods. 2 písm. a) sa za slovo „„Stoj““ vkladá čiarka a slová „že chodec nesmie vstúpiť na vozovku“.

20. [bookmark: _Hlk243991850]V § 20 ods. 2 písm. b) sa slová „„Voľno“; chodec však nesmie vojsť na vozovku,“ nahrádzajú slovami  „„Voľno“, že chodec smie vojsť na vozovku okrem prípadu,“.

21. V § 23 ods. 2 sa vypúšťa štvrtá veta.

22. V § 23 ods. 2 štvrtej vete sa za slová „idúceho pred vozidlom,“ vkladajú slová „ako aj z vozidla idúceho za zastavovaným vozidlom,“.

23. 	§ 26 vrátane nadpisu znie:
„§ 26
Označenie prečnievajúceho nákladu

(1) [bookmark: _Hlk243991990]Pri preprave nákladu prečnievajúceho vozidlo vpredu alebo vzadu o viac ako 40 cm alebo nákladu prečnievajúceho vozidlo do strany o viac ako 15 cm musí byť prečnievajúci koniec nákladu označený reflexným označením v tvare pravouholníka s dĺžkou jednej strany najmenej 400 mm.

(2) Ak je náklad prečnievajúci vzadu umiestnený na nosiči nákladu vybavenom predpísaným osvetlením, prečnievanie nákladu podľa odseku 1 sa ráta od nosiča nákladu.

(3) Reflexné označenie podľa odseku 1 je tvorené červenými a bielymi pruhmi širokými 70 mm až 100 mm a smerujúcimi od pozdĺžnej strednej roviny vozidla pod uhlom 45° nadol. Označenie si musí počas používania v cestnej premávke zachovávať aspoň približne svoj tvar.“.

24. § 28 a 29 vrátane nadpisov znejú:
„§ 28
Výnimky

Výnimku podľa § 140 ods. 1 písm. b) zákona možno povoliť, len ak ide o vozidlo 
a) ministerstva, iného ústredného orgánu štátnej správy alebo nimi zriadenej rozpočtovej organizácie alebo akciovej spoločnosti  so 100 % majetkovou účasťou štátu v zastúpení ministerstva, 
b) Kancelárie Národnej rady Slovenskej republiky,
c) Kancelárie prezidenta Slovenskej republiky,
d) súdu Slovenskej republiky,
e) prokuratúry Slovenskej republiky, 
f) Najvyššieho kontrolného úradu Slovenskej republiky,
g) Národnej banky Slovenska,
h) Policajného zboru,
i) Zboru väzenskej a justičnej stráže,
j) finančnej správy,
k) Slovenskej informačnej služby,
l) ozbrojených síl Slovenskej republiky, Vojenského spravodajstva, Vojenskej polície,
m) obecnej polície, ak je označené podľa osobitného predpisu,2)
n) Horskej záchrannej služby, záchrannej zdravotnej služby, banskej záchrannej služby, Hasičského a záchranného zboru alebo ostatných hasičských jednotiek, ak je určené na záchranu života, zdravia alebo majetku, 
o) prevádzkovateľa univerzálnej poštovej služby, ak je určené, označené, vybavené a používané na vyberanie a distribúciu poštových zásielok, pričom toto označenie nesmie byť odnímateľné, 
p) zdravotníckeho zariadenia, ak je označené ako sanitné vozidlo, alebo označené vozidlo zariadenia ambulantnej starostlivosti pri poskytovaní starostlivosti formou mobilného hospicu alebo prostredníctvom agentúry domácej ošetrovateľskej starostlivosti,3) pričom toto označenie nesmie byť odnímateľné,
q) súkromnej bezpečnostnej služby s licenciou na prevádzkovanie strážnej služby prevádzkujúcej zabezpečovací systém alebo poplachový systém slúžiaci na ochranu alebo na hlásenie narušenia chráneného objektu alebo chráneného miesta,4) ak je používané na preverenie signálu; vozidlo musí byť označené podľa osobitného predpisu,5) pričom toto označenie nesmie byť odnímateľné, 
r) súkromnej bezpečnostnej služby, ak je určené, vybavené a používané na prepravu bankoviek a mincí;6) vozidlo musí byť označené podľa osobitného predpisu,7) pričom toto označenie nesmie byť odnímateľné.

§ 29
Spoločné ustanovenia

V predpisoch schválených Ministerstvom dopravy Slovenskej republiky a zverejnených na jeho webovom sídle sú uvedené:
a) vzory jednotlivých variant dopravných značiek a svetelných signálov, ktoré vyplývajú z ich významu a nie sú uvedené v tejto vyhláške,
b) vzory symbolov podľa § 5 ods. 3, 
c) vzory čiar, nápisov a symbolov podľa § 10 ods. 5,
d) vzory jednotlivých variant dopravných zariadení uvedených v prílohe č. 7, ktoré vyplývajú z ich významu,
e) zásady používania dopravných značiek a dopravných zariadení, ktoré nie sú uvedené v tejto vyhláške.“.

25. V § 30 ods. 1 sa slová „odsekoch 2 až 4“ nahrádzajú slovami „odseku 2“.

26. V § 30 ods. 2 sa vypúšťajú písmená e) a f).

27. V § 30 sa odseky 3 až 6 sa vypúšťajú.

28. V prílohe č. 1 časti A. bode 5 stĺpci Význam symbolu sa za slovo „motocyklov“ vkladajú slová „a mopedov“.

29. V prílohe č. 1 časti A. bode 22 stĺpci Význam symbolu sa za slovo „umožňovali“ vkladá slovo „mobilné“.

30. 	V prílohe č. 1 časti B. I. diele bode 5 sa slová „stlačeného kvapalného“ nahrádzajú slovami „skvapalneného ropného“. 

31. V prílohe č. 1 časti B. I. diele bode 6 sa slovo „prírodného“ nahrádza slovom „zemného“.

32. V prílohe č. 1 časti B. I. diele sa za bod 6 vkladá nový bod 7, ktorý znie:
„
	8.
	[image: ]
Čerpacia stanica stlačeného skvapalneného zemného plynu (LNG)


“.

Doterajšie body 7 až 39 sa označujú ako body 8 až 40.

33. V prílohe č. 1 časti B. sa I. diel dopĺňa bodom 41, ktorý znie:
	„
	41.
	[image: ]
Cintorín


“.

34. V prílohe č. 1 časti B. III. diele bodoch 4 a 6 stĺpci Vyobrazenie a význam symbolu sa za slovo „povolené“ vkladajú slová „v smere jazdy“.

35. V prílohe č. 2 II. diele sa vkladá nový bod 1, ktorý znie:
„
	1.
	
	Spoločne k priecestným značkám

Priecestné značky môžu byť použité aj na inom druhu priecestia ako je železničné priecestie.


“. 

Doterajšie body 1 až 3 sa označujú ako body 2 až 4. 

36. V prílohe č. 2 II. diele bode 2 stĺpci Význam značky, prípadne použitie sa za slovo „na“ vkladá slovo „železničné“.

37. V prílohe č. 2 II. diele bode 3 stĺpci Význam značky, prípadne použitie sa za slovo „vzdialenosti k“ vkladá slovo „železničnému“.

38. V prílohe č. 2 II. diele bode 4 stĺpci Význam značky, prípadne použitie sa za slovo „označuje“ vkladá slovo „železničné“.

39. V prílohe č. 3 II.1. diele bode 1 stĺpci Význam značky, prípadne použitie sa vypúšťajú slová „a trolejbus“.


40. V prílohe č. 3 II.3. diele bode 19 stĺpec Význam značky, prípadne použitie znie:
„Značka zakazuje vjazd vozidlami vyznačených symbolom alebo zakazuje vstup účastníkom cestnej premávky vyznačeným symbolom.“.

41. V prílohe č. 3 II.3. diele bode 28 stĺpci Význam značky, prípadne použitie sa slová „zákona č. 137/2010 Z. z. o ovzduší v znení neskorších predpisov“ nahrádzajú slovami „osobitného predpisu o ochrane ovzdušia“.

42. V prílohe č. 3 II.5. diele bode 44 stĺpci Význam značky, prípadne použitie podbode 3 sa slovo „križovatkou“ nahrádza slovami „hranicou križovatky“.

43. V prílohe č. 3 II.5. diele bode 44 stĺpci Význam značky, prípadne použitie podbod 4 znie:
[bookmark: _Hlk216364826]„4. Na značke pre statickú dopravu umiestnenej šikmo na  os  vozovky  sa vyznačuje začiatok jej platnosti bielou  vodorovnou  šípkou  smerujúcou k vozovke [image: ] [image: ], priebeh jej platnosti sa vyznačuje bielou vodorovnou šípkou smerujúcou k vozovke a  bielou  vodorovnou  šípkou  smerujúcou  od vozovky [image: ] [image: ] a koniec jej platnosti sa vyznačuje bielou vodorovnou šípkou smerujúcou od vozovky [image: ] [image: ].“.

44. V prílohe č. 3 II.5. diele bode 44 sa stĺpec Význam značky, prípadne použitie dopĺňa podbodom 6, ktorý znie:
„6. Ak zo značky o parkovaní alebo z dodatkovej tabuľky umiestnenej pod značkou o parkovaní vyplýva, že zastavenie a státie je dovolené len za určitých podmienok, je pri nedodržaní týchto podmienok zastavenie a státie zakázané.“.

45. V prílohe č. 3 II.5. diele bodoch 45 a 46 stĺpci Význam značky, prípadne použitie sa vypúšťa druhá veta.

46. V prílohe č. 3 II.5. diele bode 51 stĺpci Význam značky, prípadne použitie sa za slovo „miestach“ vkladajú slová „alebo parkovacom pruhu“.

47. V prílohe č. 4 II. diele bode 1 sa stĺpec Význam značky, prípadne použitie dopĺňa podbodom 3, ktorý znie: 
„3. Značku možno použiť aj na iné oblasti, kde platia osobitné pravidlá o premávke v obci.“.

48. V prílohe č. 4 II. diele bode 7 stĺpci Význam značky, prípadne použitie sa vypúšťajú slová „a miesto, od  ktorého užívanie diaľnice podlieha  úhrade diaľničnou známkou.“.

49. V prílohe č. 4 II. diele bode 11 stĺpci Význam značky, prípadné použitie sa na konci pripája táto veta:
„Značkou môže byť označený aj vjazd do spoplatneného úseku alebo úsek cesty, ktorý vedie výlučne na spoplatnený úsek diaľnice.“.





50. V prílohe č. 4 III. diele bode 4 stĺpci Význam značky, prípadne použitie sa slová „Vhodným spôsobom možno“ nahrádzajú slovami „Značka môže“ a na konci sa pripája toto vyobrazenie: 
„[image: ]“.

51. V prílohe č. 4 III. diele sa vypúšťa bod 6. 

Doterajšie body 7 až 16 sa označujú ako body 6 až 15.

52. V prílohe č. 4 IV.1. diele bode 3 stĺpci Číslo, vyobrazenie a názov značky sa vypúšťajú slová „alebo rýchlostnej cesty“ a v stĺpci Význam značky, prípadne použitie sa vypúšťajú slová „alebo o čísle rýchlostnej cesty“.

53. V prílohe č. 4 IV.1. diele sa za bod 4 vkladá nový bod 5, ktorý znie:
„
	5.
	354
[image: ]
Číslo diaľničného uzla alebo výjazdu
	Značka informuje o čísle diaľničného uzla alebo výjazdu.





“. 

	Doterajšie body 5 až 32 sa označujú ako body 6 až 33.

54. V prílohe č. 4 IV.1. diele bode 6 stĺpci Význam značky, prípadne použitie druhá veta znie:
	„Značka  môže  obsahovať  aj  číslo  cesty, prípadne tiež číslo diaľničného uzla alebo výjazdu a označenie vetvy.“.

55. V prílohe č. 4 IV.3. diele bode 21 stĺpci Význam značky, prípadne použitie sa na konci pripája tieto vyobrazenia:
	„[image: ] [image: ] [image: ]“.

56. V prílohe č. 4 IV.3. diele bode 22 stĺpci Význam značky, prípadne použitie sa slovo „miestnych“ nahrádza slovom „turistických“ a na konci sa pripája táto veta s vyobrazením: „Ak je na výjazde viac vetiev, uvádza sa na značke aj smer k sídelnému cieľu.
[image: ]“.




57. V prílohe č. 4 IV.3. diele sa za bod 25 vkladá nový bod 26, ktorý znie:
„
	25.
	375
  [image: ] [image: ] [image: ]
Odbočovací majáčik
	Značka informuje o vzdialenosti k diaľničnému uzlu, výjazdu alebo k odbočeniu na odpočívadlo.





“. 

	Doterajšie body 26 až 33 sa označujú ako body 27 až 34.

58. V prílohe č. 4 VI. diele bode 4 stĺpci Číslo, vyobrazenie a názov značky sa číslo „429“ nahrádza číslom „439“ a stĺpec Význam značky, prípadne použitie znie:
	„Značka informuje o zvýšení počtu jazdných pruhov, o spôsobe jeho zvýšenia, prípadne o bezkolíznom spojení ciest a o spôsobe vedenia jazdných pruhov. 
	[image: ]“.

59. V prílohe č. 4 VI. diele sa vypúšťa bod 5. 

Doterajšie body 6 a 7 sa označujú ako 5 a 6.

60. V prílohe č. 5 bode 1 stĺpci Význam značky, prípadne použitie podbode 3 sa za slovo „služby“ vkladá čiarka a slová „vozidlá autoškoly pri vykonávaní výcviku na vedenie vozidla, skúške z vedenia motorového vozidla alebo preskúšaní odbornej spôsobilosti z vedenia motorového vozidla“.

61. V prílohe č. 5 I. diele bode 3 stĺpci Význam značky, prípadne použitie sa vyobrazenie „[image: ]“ za slovom „rýchlosť“ nahrádza vyobrazením „[image: ]“.

62. V prílohe č. 5 I. diele sa vypúšťa bod 5.

Doterajšie body 6 až 10 sa označujú ako body 5 až 9.  

63. V prílohe č. 5 I. diele bode 5 stĺpci Význam značky, prípadne použitie sa na konci pripája táto veta s vyobrazením:
	„Ak je na značke uvedený symbol pre nepriaznivé poveternostné podmienky (mokrá vozovka), dodatková tabuľka obmedzuje platnosť značky, pod ktorou je umiestnená len na obdobie, kedy sa na vozovke nachádza súvislá vodná vrstva.
[image: ]“.

64. V prílohe č. 5 II. diele bodoch 3 a 4 stĺpec Význam značky, prípadne použitie sa slová „ukladá vodičovi dať prednosť  jazde a zároveň“ nahrádzajú slovami „dopĺňa význam týchto dopravných značiek o povinnosť“.

65. V prílohe č. 5 II. diele bode 5 stĺpci Význam značky, prípadne použitie sa na konci pripája táto veta s vyobrazením: 
„Dodatková tabuľka bez symbolu bicykla umiestnená pod značkou Cyklistická komunikácia [image: ], Spoločná cestička pre chodcov a cyklistov [image: ] alebo Oddelená cestička pre chodcov a cyklistov [image: ] vyznačuje pre cyklistov obojsmernú platnosť týchto dopravných značiek.
[image: ]“. 

66. V prílohe č. 5 II. diele bode 12 stĺpci Význam značky, prípadne použitie sa na konci pripája táto veta:
	„Na značke sa uvádza najhoršia (najnižšia) emisná trieda, ktorá je v danej zóne prípustná, formou vyobrazenia symbolu emisnej plakety v príslušnej farbe.“.

67. V prílohe č. 5 II. diele bode 14 stĺpci Význam značky, prípadne použitie sa na konci pripája táto veta:
	„Na takto označené parkovacie miesto sa nevzťahujú iné obmedzenia parkovania, ktoré by tam inak platili.“.

68. V prílohe č. 6 I. diele bode 1 stĺpci Význam značky, prípadne použitie sa za druhú vetu vkladá nová tretia veta, ktorá znie:
„Ak značka vyznačuje okraj vozovky, možno  ju prechádzať  pri  dodržaní pravidiel cestnej premávky.“.

69. V prílohe č. 6 I. diele bode 1 šiestej vete stĺpci Význam značky, prípadne použitie sa vypúšťa slovo „ostatných“.

70. V prílohe č. 6 I. diele bode 2 stĺpci Význam značky, prípadne použitie sa na konci pripája táto veta:
	„Pred zmenou pozdĺžnej prerušovanej čiary na pozdĺžnu súvislú čiaru, v úseku, kde je zakázané predchádzanie alebo na iných miestach so zvýšeným rizikom, možno pozdĺžnu prerušovanú čiaru vyznačiť s hustejšími ťahmi (varovná čiara).“.

71. V prílohe č. 6 II. diele bode 1 prvej a tretej vete stĺpci Význam značky, prípadne použitie sa za slovo „zastaviť“ vkladá slovo „vozidlo“.

72. V prílohe č. 6 II. diele bode 2 stĺpci Číslo, vyobrazenie a názov značky sa vyobrazenie „[image: ]“ nahrádza vyobrazením „[image: ] “.









73. V prílohe č. 6 II. diele sa za bod 2 vkladá nový bod 3, ktorý znie:
„
	3.
	606
[image: ]
Priecestná čiara
	Značka vyznačuje miesto, kde sa vodičovi odporúča zastaviť vozidlo pred železničným priecestím.





	“.

Doterajšie body 3 až 5 sa označujú ako 4 až 6.

74. V prílohe č. 6 II. diele bode 6 stĺpci Význam značky, prípadne použitie sa na konci pripája toto vyobrazenie:
	„[image: ]“.

75. V prílohe č. 6 III. diele bode 1 stĺpci Význam značky, prípadne použitie sa bodka na konci nahrádza čiarkou a pripájajú sa tieto slová: „a v ktorom je zastavenie a státie zakázané.“.

76. V prílohe č. 6 III. diele bod 3 znie:
	„
	3.
	622
[image: ]
Parkovacie miesta
	Značka vhodným spôsobom vyznačuje miesto, kde je dovolené zastavenie a státie a určený spôsob státia.

Ak značka vyznačuje priestor parkovacieho miesta s vyhradeným státím alebo s inak obmedzenou možnosťou parkovania, môže byť na strane, z ktorej sa do parkovacieho miesta vchádza, vyznačená vo forme súvislej čiary a doplnená vhodným nápisom alebo symbolom.

Značkou vo forme súvislej alebo prerušovanej čiary možno vyznačiť parkovací pruh.
[image: ]


“.

77. V prílohe č. 6 IV. diele bode 1 stĺpec Význam značky, prípadne použitie znie:
	„Smerové šípky vyznačené medzi pozdĺžnymi čiarami vyjadrujú spôsob radenia do jazdných pruhov a prikázaný smer jazdy cez nasledujúcu križovatku alebo odbočenie vo vyznačenom smere.

	V úseku, kde sú vyznačené smerové šípky, je zakázané zastaviť a stáť.

		Značka doplnená symbolom BUS vyznačuje prikázaný smer jazdy cez nasledujúcu križovatku alebo odbočenie vo vyznačenom smere len pre vozidlá pravidelnej verejnej dopravy osôb.

	Značka doplnená symbolom TAXI vyznačuje prikázaný smer jazdy cez nasledujúcu križovatku alebo odbočenie vo vyznačenom smere len pre vozidlá taxislužby.

	Značka doplnená symbolom [image: ] vyznačuje prikázaný smer jazdy cez nasledujúcu križovatku alebo odbočenie vo vyznačenom smere len pre cyklistov.“.

78. 	V prílohe č. 6 IV. diele bode 2 stĺpci Význam značky, prípadne použitie sa na konci pripája toto vyobrazenie: 	
„[image: ]“.

79. V prílohe č. 6 IV. diele bod 3 znie:
„
	3.
	632
[image: ]
Spomaľovacia čiara
	Značka upozorňuje vodiča na potrebu spomalenia a zvýšenia pozornosti. 



“.

80. V prílohe č. 6 sa IV. diel dopĺňa bodom 4, ktorý znie:
„
	4.
	633
[image: ]
Protismerná šípka
	Značka znázorňuje smer premávky a upozorňuje vodiča na jednosmernú premávku.



“.




81. V prílohe č. 7 III. diele bode 1 stĺpec Význam zariadenia, prípadne použitie znie:
	„Zelená šípka umožňuje vodičovi odbočiť  vpravo  aj  vtedy,  ak  svieti signál červenej farby.

Vodič nesmie pri tom obmedziť  ani ohroziť iných účastníkov cestnej premávky, najmä chodcov, cyklistov a vozidlá jazdiace vo voľnom smere.

Zelená šípka doplnená značkou Stoj, daj prednosť v jazde! umožňuje vodičovi odbočiť vpravo až potom, ako zastaví vozidlo pred križovatkou. 
[image: ]

Zelená šípka môže byť obmedzená len na cyklistov.
 [image: ]“.

82. V prílohe č. 7 III. diele bod 2 znie:
„
	2.
	732
[image: ]
Signál platí pre
	Tabuľka obmedzuje platnosť svetelných signálov, nad ktorými je umiestnená, len na vyznačený druh vozidla.

Tabuľka môže byť vhodným spôsobom integrovaná do svetelného signalizačného zariadenia alebo môže byť vyhotovená vo forme návestidla s príslušným symbolom.


“.

Čl. II

Táto vyhláška nadobúda účinnosť 1. januára 2027.

